Pterozaurai

Rhamphorhynchoidea
 Pterodactyloidea

Pterozaurai (Pterosauria) – archozaurų būrys, išnykę skraidantieji ropliai. Tai pirmieji stuburiniai, persikėlę gyventi į orą. Atsirado vėlyvojo triaso laikotarpiu ir išnyko kartu su dauguma dinozaurų rūšių – kreidos periodo pabaigoje. Gali būti, kad pterozaurai ir dinozaurai turėjo bendrą protėvį.

Manoma, kad tai buvo lėti, bet geri skrajūnai. Jie tikriausiai galėjo lengvai pakilti nuo žemės dėl stiprių sparnų raumenų.

 Kūno sandara 

Visi pterozaurai turėjo sparnus, pritvirtintus prie itin ilgo ketvirto priekinių galūnių piršto ir kūno šonų. Sparnas – tai plona plėvelė tarp liemens, pailgėjusio piršto ir užpakalinių kojų. Kiti trys priekinių galūnių pirštai buvo trumpi. Kojos buvo su penkiais pirštais – keturi ilgi, su nagais, penktasis trumpas ir benagis. Kaulai ploni, dauguma – tuščiaviduriai, todėl skeletas buvo labai lengvas.

Įvairios rūšys turėjo įvairių formų snapus, dažnai net labai neįtikėtinos išvaizdos – nuo buko dimorfodonto snapo iki gana sudėtingo tapejaros snapo su daug įdubimų ir iškilimų. Kai kurie pterozaurai, kaip pteranodonas ar tapejara, ant pakaušio turėjo keistą galvos kaulo pratęsimą.

 Maistas 
Pterozaurai mito labai įvairiai. Vieni, turėję ilgas kaukoles ir aštrius dantis, matyt mito žuvimis, gal net smulkiais sausumos padarėliais. Kiti gaudydavo vabzdžius, smulkius dinozaurus ar maitinosi dvėseliena.

 Sistematika 
Yra žinoma daugiau kaip 120 pterozaurų rūšių. Ankstyviausieji iš jų – rhamphorhynchoidea pobūrio atstovai, kurie turėjo ilgą uodegą ir trumpą kaklą. Vėliau pasirodė pterodaktiloidai (Pterodactyloidea). Šie buvo daug didesni, turėjo trumpą uodegą, ilgą galvą ir ilgą kaklą.

 Pobūris Ramforinchoidai (Rhamphorhynchoidea) 
 Preondactylus 
 Šeima Dimorphodontidae
 Dimorfodontas (Dimorphodon)
 Peteinosaurus
 Šeima Anurognathidae
 Anurognathus
 Batrachognathus
 Dendrorhynchoides
 Jeholopterus
 Šeima Campylognathoididae
 Austriadactylus
 Eudimorfodontas (Eudimorphodon)
 Campylognathoides
 Šeima Rhamphorhynchidae
 Pošeimis Rhamphorhynchinae
 Angustinaripterus
 Dorygnathus
 Nasodactylus
 Rhamphocephalus
 Ramforinchas (Rhamphorhynchus)
 Pošeimis Scaphognathinae
 Cacibupteryx
 Harpactognathus
 Pterorhynchus
 Skafognatas (Scaphognathus)
 Sordes
Neaiški klasifikacija
 Comodactylus
 Laopteryx
 Odontorhynchus
 Parapsicephalus
 Rhamphinion
 Pobūris Pterodaktiloidai (Pterodactyloidea) 

 Superšeima Ornithocheiroidea 
 Šeima Istiodactylidae
 Nurhachius
 Istiodactylus
 Šeima Ornithocheiridae
 Anhanguera
 Arthurdactylus
 Boreopterus
 Brasileodactylus
 Coloborhynchus
 Haopterus
 Liaoningopterus
 Liaoxipterus
 Ludodactylus
 Ornithocheirus
 Šeima Pteranodontidae
 Bogolubovia (?)
 Nyctosaurus 
 Pteranodonas (Pteranodon)
 Ornithostoma 
 Šeima Nyctosauridae
 Superšeima Ctenochasmatoidea
 Cycnorhamphus
 Feilongus
 Pterodactylus
 Šeima Gallodactylidae
 Cycnorhamphus
 Šeima Pterodactylidae
 Pterodaktilis (Pterodactylus)
 Šeima Ctenochasmatidae
 Pošeimis Ctenochasmatinae
 Beipiaopterus
 Ctenochasma
 Eosipterus
 Pterodaustro
 Pošeimis Gnathosaurinae
 Cearadactylus
 Gnathosaurus 
 Huanhepterus 
 Plataleorhynchus
 „Pterodactylus“ longicollum
 Superšeima Dsungaripteroidea
 Germanodactylus
 Herbstosaurus
 Kepodactylus
 Normannognathus
 Tendaguripterus
 Šeima Germanodactylidae
 Germanodactylus
 Šeima Dsungaripteridae
 Domeykodactylus
 Dsungaripterus
 Lonchognathosaurus
 Noripterus
 Phobetor
 Superšeima Azhdarchoidea 
 Šeima Lonchodectidae
 Lonchodectes
 Šeima Tapejaridae 
 Chaoyangopterus 
 Jidapterus 
 Sinopterus 
 Tapejara 
 Thalassodromeus
 Tupuxuara
 Šeima Azhdarchidae
 Arambourgiania 
 Azhdarcho 
 Bakonydraco 
 Hatzegopteryx 
 Montanazhdarcho 
 Phosphatodraco 
 Kecalkoatlis (Quetzalcoatlus)
 Zhejiangopterus 
Neaiški klasifikacija
 Araripesaurus
 Mesadactylus
 Puntanipterus
 Santadactylus

Kategorija:Išnykę ropliai